LG Optimus L1 II

LG Optimus L1 II je smartfón, ktorý navrhla a vyrába spoločnosť LG Electronics. Patrí do druhej generácie rady L. Operačný systém používa Android 4.1.2 Jelly Bean. Je to smartfón nižšej triedy bez zvláštnych funkcií a má používateľské rozhranie Optimus. Predstavený bol vo februári 2013 a uvedený do predaja v apríli 2013.

Vybavený je jednojadrovým procesorom Qualcomm MSM7225A-AB Snapdragon Cortex-A5 s frekvenciou 1 GHz s 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 200.

Použitý displej je veľkosti 3 palce, s rozlíšením 240x320 bodov (133 dpi), vyrobený TFT technológiou, zobrazujúci 256-tisíc farieb. Telefón je vybavený konektivitou Wi-Fi a Bluetooth a kapacita batérie je 1540 mAh.

 Zdroj 
 Špecifikácia na stránke gsmarena

Kategória:Mobilné telefóny LG